
    R E P U B L I K A  H R V A T S K A
 KRAPINSKO-ZAGORSKA ŽUPANIJA
              OPĆINA PETROVSKO 
                OPĆINSKO VIJEĆE
KLASA: …………………..
URBROJ: …………………
Petrovsko, …………………  2026.


Na temelju članka 49. stavak 2. i 3. Zakona o predškolskom odgoju i obrazovanju („Narodne novine“ broj 10/97, 107/07, 94/13, 98/19, 57/22, 101/23, 145/23, 145/24, 146/25, 22/26) i članka 15. Statuta Općine Petrovsko (Službeni glasnik Krapinsko- zagorske županije br. 21/21), Općinsko vijeće Općine Petrovsko na svojoj ……… sjednici održanoj dana ………….. 2026. godine, donijelo je

Odluku
o izmjeni Odluke o mjerilima za financiranje javnih potreba u djelatnosti predškolskog odgoja

Članak 1.

U Odluci o mjerilima za financiranje javnih potreba u djelatnosti predškolskog odgoja („Službeni glasnik Krapinsko-zagorske županije“ broj 4/26, u daljnjem tekstu: Odluka) članak 8. mijenja se i glasi:

Dijete za koje je ispunjen jedan od sljedećih uvjeta ostvaruje dodatnu olakšicu u iznosu od 25 % ekonomske cijene programa dječjeg vrtića koji pohađa, tako da ukupno sufinanciranje Općine Petrovsko iznosi 80 % ekonomske cijene programa dječjeg vrtića za:
1. dijete HRVI iz Domovinskog rata, 
2. dijete roditelja s invaliditetom (jedan roditelj s invaliditetom 100% ili oba roditelja s ukupnim invaliditetom više od 100%), 
3. dijete s teškoćama u razvoju, 
4. dijete iz obitelji u kojoj ima djece s teškoćama u razvoju, 
5. dijete iz jednoroditeljskih obitelji, 
6. dijete bez oba roditelja i dijete-korisnika smještaja izvan obitelji, 
7. drugo dijete u vrtiću iz iste obitelji, 
8. dijete iz obitelji s 4 i više malodobne djece


  

PREDSJEDNIK OPĆINSKOG VIJEĆA	OPĆINE PETROVSKO

OBRAZLOŽENJE

1. PRAVNI TEMELJ ZA DONOŠENJE AKTA
Materijalno pravni temelj za donošenje akta proizlazi iz čl. 19. st.1. Zakona o lokalnoj i područnoj (regionalnoj) samoupravi („Narodne novine“ broj 33/01, 60/01, 129/05, 109/07, 125/08, 36/09, 36/09, 150/11, 144/12, 19/13, 137/15, 123/17, 98/19, 144/20) kojim je propisano da predstavničko tijelo uređuje pitanja iz svog samoupravnog djelokruga, među kojima su i ona u području odgoja, dok ovlast Općinskog vijeća za donošenje istog akta proizlazi iz odredbe članka 15. Statuta Općine Petrovsko („Službeni glasnik Krapinsko-zagorske županije“ broj 21/21).

2. PRIKAZ STANJA I RAZLOZI ZA DONOŠENJE AKTA

Predloženom izmjenom odredbe ne mijenja se dosadašnji način obračuna sufinanciranja boravka djece u dječjem vrtiću, već se preciznije uređuje njezin tekst radi otklanjanja mogućnosti različitog tumačenja.
Naime, Općina Petrovsko za prvo dijete u redovitom programu dječjeg vrtića sufinancira 55 % ekonomske cijene programa. U slučaju kada dijete ispunjava jedan od posebno propisanih uvjeta (npr. dijete s teškoćama u razvoju, dijete iz jednoroditeljske obitelji, drugo dijete u vrtiću iz iste obitelji i dr.), u praksi se od samog početka primjenjuje sufinanciranje u ukupnom iznosu od 80 % ekonomske cijene programa.
Dosadašnja formulacija odredbe, koja je upućivala na ostvarivanje olakšice „u ukupnom iznosu učešća u ekonomskoj cijeni“, mogla je dovesti do različitih tumačenja načina obračuna dodatne olakšice suprotno namjeravanom obračunu. Stoga se predloženom izmjenom izričito propisuje da dijete koje ispunjava jedan od propisanih uvjeta ostvaruje dodatnu olakšicu od 25 % ekonomske cijene, tako da ukupno sufinanciranje Općine Petrovsko uz ispunjenje uvjeta iz čl. 8. predmetne Odluke iznosi 80 % ekonomske cijene redovitog programa dječjeg vrtića.
Predložena izmjena ima u naravi nomotehnički karakter, te usklađuje tekst odluke s načinom njezine dosadašnje i namjeravane primjene i otklanja mogućnost različitog ili pogrešnog tumačenja.

3. PRIJEDLOG AKTA
Tekst nacrta Odluke dostavlja se u privitku.

